CELEX: 32012R0400
Language: bg
Date: 2012-05-07 00:00:00
Title: Регламент за изпълнение (ЕС) № 400/2012 на Комисията от 7 май 2012 година относно класирането на някои стоки в Комбинираната номенклатура

11.5.2012   
            
            
               BG
            
            
               Официален вестник на Европейския съюз
            
            
               L 124/13
            
         РЕГЛАМЕНТ ЗА ИЗПЪЛНЕНИЕ (ЕС) № 400/2012 НА КОМИСИЯТА
   от 7 май 2012 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани по кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Уместно е да се предвиди обвързващата тарифна информация, която е издадена от митническите органи на държавите-членки във връзка с класирането на стоки в Комбинираната номенклатура, но която не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура по кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 7 май 2012 година.
      
         
            За Комисията, от името на председателя,
         
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Продукт, представляващ стилизиран, почти квадратен слон, с приблизителни размери 32 × 48 × 24 cm, състоящ се от две половини, които са направени от формована твърда пластмаса. Той разполага с четири колела и ремък за носене през рамо, който може да се отделя от продукта и да служи също за неговото теглене.
                  Двете половини са скачени посредством панта по протежение на дъното и два затварящи механизма на двата противоположни края, които предотвратяват нежеланото отваряне на продукта. Пантата позволява двете половини на продукта да лежат хоризонтално на повърхността в отворено състояние.
                  Едната половина на продукта е оборудвана с две текстилни ленти, които оформят знака X, когато бъдат свързани посредством клип. От вътрешната страна на продукта е прикрепен също малък плосък текстилен джоб. Другата половина на продукта е оборудвана с разделителна преграда от текстилен материал, на която е разположен малък плосък текстилен джоб с цип. Разделителната преграда е монтирана неразделно към ръба на пантата и може да се закрепя към противоположната страна на същата половина.
                  (куфар)
                  (Вж. снимки № 660 А и Б) (1)
                  
               
               
                  4202 12 50
               
               
                  Класирането е определено от общи правила 1 и 6 за тълкуване на Комбинираната номенклатура, забележка 1, буква г) към глава 95 и от текста на кодове по КН 4202, 4202 12 и 4202 12 50.
                  Продуктът притежава характеристиките на куфар от позиция 4202, например профила от формована твърда пластмаса, пантите, системата за затваряне, ремъците, разделителната преграда и джобовете, колелата, както и фактът, че е профилиран и може да се използва като контейнер, който се отваря като типичен куфар с панти. Тези характеристики показват, че продуктът следва да се разглежда като куфар, а не като играчка на колела. Следователно класирането като играчка на колела, подобна на автомобилите с педали от позиция 9503, се изключва.
                  Поради това продуктът следва да бъде класиран по код по КН 4202 12 50 като куфар от формован пластмасов материал.
               
            
         
      
                  
                     
               
               
                  
                     
               
            
         (1)  Снимките са само за информация.